
(Különleges jogalkotási eljárás – megismételt konzultáció – átdolgozás)
Az Európai Parlament,
–	tekintettel a Tanács tervezetére (09789/2024),
–	tekintettel a Bizottság Tanácshoz intézett javaslatára (COM(2021)0732),
–	tekintettel 2023. február 14-i álláspontjára[footnoteRef:1], [1:  	HL C 283., 2023.8.11., 76. o.] 

–	tekintettel az Európai Unió működéséről szóló szerződés 22. cikkének (2) bekezdésére, amelynek megfelelően a Tanács ismételten konzultált a Parlamenttel (C10-0001/2024),
–	tekintettel a jogi aktusok átdolgozási technikájának szervezettebb használatáról szóló, 2001. november 28-i intézményközi megállapodásra[footnoteRef:2], [2:  	HL C 77., 2002.3.28., 1. o.] 

–	tekintettel az eljárási szabályzata 113. cikkének (3) bekezdése értelmében a Jogi Bizottság által az Alkotmányügyi Bizottsághoz intézett, 2022. november 8-i levélre,
–	tekintettel eljárási szabályzata 113., 84. és 86. cikkére,
–	tekintettel az Állampolgári Jogi, Bel- és Igazságügyi Bizottság levelére,
–	tekintettel az Alkotmányügyi Bizottság jelentésére (A10-0090/2025),
A.	mivel az Európai Parlament, a Tanács és a Bizottság jogi szolgálataiból álló tanácsadó munkacsoport szerint a Bizottság javaslata a benne akként megjelölteken kívül egyéb érdemi módosítást nem tartalmaz, és mivel a meglévő jogszabályok változatlanul hagyott rendelkezései és e módosítások egységes szerkezetbe foglalása tekintetében a javaslat a meglévő jogi aktusok érdemi módosítás nélküli egyszerű egységes szerkezetbe foglalását tartalmazza;
1.	jóváhagyja a Tanácsnak az Európai Parlament, a Tanács és a Bizottság jogi szolgálataiból álló tanácsadó munkacsoport ajánlásainak megfelelően módosított tervezetét;
2.	mély sajnálatát fejezi ki amiatt, hogy a Tanács – bár hivatalosan megfelelt az EUMSZ 22. cikke (2) bekezdésének – nem foglalkozott érdemben a Parlament véleményének tartalmával; rámutat arra, hogy ez a gyakorlat az utóbbi években megfigyelhető általánosabb tendenciát tükrözi, miszerint a Tanács és az Európai Tanács nem hajlandó konstruktívan és jóhiszeműen együttműködni számos függőben lévő különleges jogalkotási eljárásban; emlékeztet a 2023. december 13-i jelentésében foglalt ajánlásokra, és ismételten felhívja a Tanácsot és az Európai Tanácsot, hogy konstruktívan működjenek együtt az európai polgárok érdekeit szolgáló szakpolitikai megoldások megtalálásban;
3.	felkéri a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;
4.	felkéri a Tanácsot a Parlamenttel való újbóli konzultációra, ha tervezetét lényegesen módosítani kívánja;
5.	utasítja elnökét, hogy továbbítsa a Parlament álláspontját a Tanácsnak és a Bizottságnak, valamint a nemzeti parlamenteknek.

